Selfdood: Hoe kan ek iemand help? - WelstandWelstand
Tuis / Advies / Selfdood: Hoe kan ek iemand help?
Selfdood: Hoe kan ek iemand help?
Ons almal was al een of ander tyd ‘n bietjie depressief en vir baie is die feestyd ook alleentyd; eensaamheid kan mense oor die rand van depressie stuur. In Suid-Afrika is 60% van diegene wat selfdood oorweeg depressief.
Wat kan jy doen as iemand wat jy ken sulke neigings toon?
Die belangrikste is om die gevaartekens raak te sien. Kyk na:
’n Drastiese verandering in die persoon se persoonlikheid.
Stel nie meer belangstelling in stokperdjies nie.
Drasties gewig verloor of optel.
Die persoon se slaappatroon verander.
Gevoel van waardeloosheid en skuldige gevoelens het.
Sy / haar voorkoms en higiëne verwaarloos.
Gedurig hartseer is.
Dit moeilik vind om te konsentreer.
Alkohol of dwelms misbruik.
Aggressiewe of vernietigende gedrag toon.
Net omdat iemand een van hierdie simptome toon, beteken dit nie dat die persoon selfdood gaan pleeg nie. Die meeste van die tyd sien niemand hierdie simptome raak nie en word dit beskou as iemand met baie buie.
Dit is beter om openlik met die persoon hieroor te praat. As iemand voorheen van selfdood gepraat het, moet dit ernstig opgeneem word die meeste persone wat van selfdood praat, probeer een of ander tyd om selfdood te pleeg. ’n Derde van tieners wat selfdood pleeg, het al voorheen probeer. Vroue probeer meestal, maar dit is mans wat die meeste daarin slaag.
Hoekom pleeg tieners selfdood?
Die redes hiervoor verskil grootliks, maar daar is ‘n paar wat uitstaan:
‘n Groot teleurstelling.
Opbreek met ’n meisie of kêrel.
ʼn Groot toets of eksamen dop.
Luister en praat met die persoon oor sy/haar gevoelens.
Maak dit duidelik dat jy omgee.
Moenie net aanneem dat mense wat oor selfdood praat dit nie gaan doen nie.
Alle selfdooddreigemente moet ernstig opgeneem word.
ʼn Geraamde 80% van persone wat selfdood pleeg, het voorheen met ‘n familielid of vriend daaroor gepraat.
‘n Groot wanopvatting wat mense het, is dat wanneer jy met die persoon daaroor praat, jy dit erger gaan maak. Dit help mense om oor hul gevoelens en denke te praat.
As jy eerlik is wanneer jy met die persoon praat, wys dit dat hy/sy jou met sy/haar gevoelens kan vertrou.
Iemand wat sulke neigings het, moet onmiddellik met ‘n professionele persoon praat.
Moenie glo dat iemand wat voorheen probeer selfdood pleeg het én hulp ontvang het, nou beter is nie. Hou die lyne van kommunikasie oop. Hy of sy sal waarskynlik weer probeer.
Kontaknommers vir hulp: